**Kap 5 Eurohpalaččat mannet máilbmái**

Duogášdieđut

Muhtimin historjjás lea dáhpáhuvván ahte jierbmás olbmot leat geahčastan maŋos ja dan vuođul maid doppe leat oaidnán, leat hábmegoahtán boahtteáiggi. Dat dáhpáhuvai renesánssaáiggis ja čuvgehusáiggis.

Renesánssaáiggi jurdagat viidánedje ja šadde Čuvgehusáigin. Čuvgehusáigi ja gávdnanáigi leat namahusat mat gokčet áiggi das rájes go Columbus “fuomášii” Amerihká jagi 1492 gitta dassá go álge dárkilit máilmmiábiid kártet 1800-logus.

Čuvgehusáiggi dovdoseamos dutkiin lei; Isaac Newton. Son duođaštii luonddulágaid ja su teoriijat dahke ahte olbmot áddejedje ja sáhtte geavahit jierpmi rievdagoahtit máilmmi. Máilmmigovva ja servodat rievdagođii. Dieđut ja girjjit levve olbmuide. Filosofat nu mo Kant ja Locke ledje guovddážis das ahte ođđa jurddašanvugiid fievrridit olles álbmogiid. Kant oaivvildii ahte olmmoš ferte leat čuvgejuvvon jos galgá sáhttit válljet ja oaivvildit juoga muhtin áššis.

Olbmuid miella dutkat ja gávnnahit ođđa teknologiija ja ođđa eatnamiid, attii nama čuvgehusáigái. Skiippat šadde buoret ja stuorát ja skiippaid navigerenreaiddut šadde buoret. Eurohpalaččat mannagohte máilbmái gávdnat ođđa eatnamiid ja amas álbmogiid. Miššonárenbargu lei maid dehálaš. 400 jagis sii “fuomášedje” ja ledje fitnat miehtá máilmmi, sárgun buori, luohtehahtti kárttaid ja buktán Eurohpái ollu gálvvuid, dieđuid ja máhtu amas guovlluin.

Gávnnusmátkkošteaddjit ledje Eurohpálaš mearraalbmát. Sii dávjá ožžon riikka gonagasas dieđu ja resurssaid vuolgit ja “váldit” guovlluid maidda jovde. Muhtin gonagasaid gaskkas lei gilvu. Riikkat mat ledje áŋgirat sáddet skiippaid ja olbmuid máilbmái ,ledje: Englánda, Vuolleeatnamat, Portugal ja Spania. Dat vuhtto ain otne, go sin gielat leat leavvan ja hállojit ollu sajiin miehtá máilmmi.

Giehtagirjjit (Diehtogirjjit/leksikon) álbmogiidda ilbmagohte. Doppe ledje čilgejuvvon ođđa teknologalaš fuomášumit ja filosofaid jurdagat levve álbmogiid.

Girku massii fámus dán áiggis.

**Maid dadjá ML06S?**

*Oahpahusa mihttomearri lea ahte oahppi galgá...*

* atnit historjjálaš kárttaid ja ođđasitráhkadit eurohpalaččaid mátkkiid gávdnanmátkkiid, válddahit kulturdeaivvademiid, ja ságastallat movt iešguđet kultuvrrat muosáhedje deaivvademiid

**Evttohusat dasa mo sáhttá dán kapihttala álggahit.**

Bargobihttá 1 s. 131 ohppogirjjis. Borramuša dahkat ovttas hukse lagaš gaskavuođaid oahpaheaddjiid ja ohppiid gaskka. Ságastallet gos dát borramuš lea dábálaš. (Mexico) Muhtin mánát eai liiko menddo garra/boaldi máistagiid. Dalle fertee uhcidit ja várra muhtin máistagiid oalát guođđit. Datte sáhttá ávžžuhit sin máistit ja iskat. Mexikoas lea dábálaš borrat máŋggalagan garra máistagiid.

**Dán kapihttala guovddáš doahpagat:**

Gávnnosmátkkit, gávnnosmátkkošteaddjit, eanaspábba, gávdnat, fuomášit, borjjastit, riddu, gávppašit, bávkanasat, bissut, servodat, fáŋga, vásihit, ođđa vierut, ođđa dábit, ođđa borramušat, fievrridit, leavvat,

**Ávdnasat/Ráhkkaneapmi:**

Geahča Fajitas rávvaga ja oastte ávdnasiid dasa, Maya-matematihka-vuogádaga, dihtor, sárgun-báhpárat, málenávdnasat, málaivnnit, ivnnit, atlas, “buhtes” máilmmikárttat maidda oahppit sáhttet sárgut ja merket. TV ja DVD-mášiidna

Giehtgirjjit ja biografiijat stuorámus ja eanmus dovddus gávnnusmátkkošteddjiin. Daid fitne girjerádjosis.

**Girjjit/filmmat ohppiide:**

Jules Verne: *Den hemmelighetsfulle øya.* Gyldendal. 2004 158 s*.*

Fáktagirjjit eará gávnnosmátkkošteaddjiid birra,

Girjjit gos sáhttá lohkat ja dihtoštit Káfe, duhpáha, teaja ja buđeha historjjá

Filmmat:

 Nils Gaup: *Håkon Håkonsen.* 1990.

 *Pirates of the Carribean.* Disney.

*Jorden rundt på 80 dager.* Disney.

*Eventyret om den fantastiske poteten*. Sárggusfilbma buđeha histrojjá birra.

**Vástádusat bargobihtáide oahppogirjjis**

**Loga ja vástit s. 130:**

1. Sii mátkkoštedje miehtá máilmmi ja jovde amas guovlluide ja eatnamiidda
2. Gávdnanmátkit/gávnnusmátkit
3. Indiai
4. Indianárin
5. Aztehkalaččaiguin
6. Kiinnái
7. Barthomoleu Diaz
8. Vasco da Gama
9. Ferdinand Magellan
10. Eaŋgalasgiella, Portugálagiella ja Spánskkagiella

**Dahkat ja oahppat eambbo s. 131-134:**

1 Oahpaheaddji ferte gávppašit ávdnasiid mat rávvagis čužžot.

1. Dát kárta čájeha čielgasit guđe guovllus gávnnusmátkkošteaddjit johte. “Buhtes” kárta gávdno neahttasiiddus EARÁ vuolde.

<http://historievg2.cappelendamm.no/binfil/download.php?did=28476>

1. Neahttasiiddus gávdno ráva dasa mo čállit biografiija. (Šaŋger-čilgehusat)
2. **Eaŋgalasgiella:** Englánda, Australia, New Zealanda, Mátta-Afrihkká, Canada, USA (Alaska maiddái), Guyana (Mátta-Amerihkás)

 **Spánskkagiella:** Spánia, Mexico,Belize, Guatemala, Honduras, El Salvador, Nicaragua, Costa Rica, Panama, Colombia, Venezuela, Ecuador, Peru, Chile, Bolivia, Argentina, Parguay, Urguay

 **Portugálagiella:** Portugal, Brasil, Angola, Mosambik, Guinea Bissau (Oarje Afrihkás)

1. Dás leat muhtin liŋkkat mat sáhttet leat ávkin ohppiid go ohcet dieđuid.

<http://www.dilmah.no/history.htm>

<http://no.wikipedia.org/wiki/Kaffe>